alexandrainst/scandi-wiki huggingface dataset:
Grønnkremle

Grønnkremle (russula aeruginea) er en sopp i kremlefamilien (russula). Det vitenskapelige artsepitetet aeruginea kommer fra det latinske ordet for «kobber».

Kjennetegn
Grønnkremle er en kremle, det vil si en skivesopp med stilk som ikke er fibret, og kan dras av i lange «bånd», men er porøs og smuldrer opp ved press. Også skivene er porøse, og kan smuldre opp ved press.

Størrelsen varierer; i Norge omtales gjerne hatten som 4-10 cm i bredde, mens den i Nordøst-Amerika kan omtales som 5-15 cm. Hatten er halvkuleformet til konveks, og stilken er 4-8 cm og kremhvit, og med jevn utforming. Skivene er gulhvite, avrundede, tette og ofte gaffelgrenede. Smaken er noe skarp, men forsvinner under oppvarming.

Giftig forveksling 
Grønnkremle kan forveksles med grønn fluesopp, men stilken er porøs, noe som ikke er tilfelle på noen fluesopper. I tillegg er fluesoppens skiver frie fra stilken, noe som ikke er tilfelle med grønnkremle. De aller fleste grønnkremlene har også så porøse skiver at de kan falle av ved lett trykk, noe som heller ikke skjer med grønn fluesopp.

Utbredelse
Grønnkremle trives best i bredbladet løvskog, men kan også vokse i barskog. Den er særlig observert i Norge, Sverige, Danmark og Storbritannia, men dukker også opp i USA, Canada og Russland. I Norge er den funnet i hele landet.

Bruksområder
Grønnkremle er spiselig.

Referanser

Eksterne lenker 
 

Kremler
Arter formelt beskrevet i 1863
Matsopp
Pseudoscortizus

Pseudoscortizus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Slekten omfatter bare én kjent art.

Utseende 
En liten (opptil 13,5 millimeter), avlang, blank, rød og svart hjortebille. Pronotum er svart i midten, bredt mørkrødt på sidene, dekkvingene er svarte med rød sidekant. Hannens hode er forstørret, mandiblene er litt lengre enn hodet med en kraftig, skrått oppoverrettet tann på oversiden. Hodet er avrundet rektangulært, med en grunn, U-formet grop i pannen. Pronotum er rundet, innsnevret ved roten, noe bredere enn hode og dekkvinger. Dekkvingene er ganske blanke med antydning til lengdestriper. Beina er svarte.

Utbredelse 
Arten kjent fra Andesfjellene i Peru.

Systematisk inndeling 
Nå blir arten ofte ført til slekten Onorelucanus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Sclerostomini
 Slekten Pseudoscortizus Arnaud, Noguchi & Bomans, 2008
 Pseudoscortizus incredibilis Arnaud, Noguchi & Bomans, 2008

Eksterne lenker 
 
 Generic Guide to New World Scarabid Beetles – Scortizus
 Bildegalleri

Hjortebiller
Biller formelt beskrevet i 2008
Perus insekter
Storlondammen bru

Storlondammen bru er ei vegbru i betong på fylkesveg 250. Brua krysser elva Vismunda som her er grenseelv mellom Nordre Land og Lillehammer kommuner.

Brua er ei bjelkebru i betong, plassprodusert, konstant høyde med samvirke. Den ble bygd i 1956. Lengden er 37 meter. Brua har tre spenn, hvorav det lengste er 11 meter.

Se også
Liste over broer i Norge

Eksterne lenker
  VG

Veibroer i Innlandet
Torpa
Veier i Nordre Land
Røste bru

Røste bru er ei vegbru på fylkesvei 2434 (Vest-Torprunden) på Vest-Torpa i Nordre Land. Den krysser Røstebekken.

Røste bru er ei betong platebru, massiv med overliggende kantforsterkning. Lengden er 4,56 meter. Brua har ett spenn på 4,3 meter. Byggeår er 1954.

Se også
Liste over broer i Norge

Eksterne lenker

 VG

Veibroer i Innlandet
Torpa
Veier i Nordre Land
Albert Willimsky

Albert Willimsky (født 29. desember 1890 i Oberglogau i Oberschlesien, død 22. februar 1940 i KZ Sachsenhausen) var en tysk katolsk prest som ble arrestert og døde i konsentrasjonsleir på grunn av sin motstand mot nasjonalsosialismen.

Liv og virke 
Den 22. juni 1919 ble Albert Willimsky presteviet i den katolske domkirke i Breslau. Willimsky engasjerte seg fra 1927 for den katolske minorientet i sin havellandske menighet Friesack, og da fremfor alt for de polske sesongarbeiderne der. I 1933 havnet han for første gang i alvorlig konflikt med lokale myndigheter idet han utdelte valgopprop for det katolske Zentrum-partiet i Paulinenaue. Han ble i 1935 forflyttet fra Friesack til Gransee, og i 1939 derfra til Podejuch ved Stettin. På grunn av sin åpent tilkjennegitte kristenhumanistiske holdning ble han utsatt for bakvaskelse. Sogneprest Willimsky ble arrestert flere ganger, og i begynnelsen av 1940 sendt til konsentrasjonsleiren Sachsenhausen ved Oranienburg. Der døde han etter få uker.

Minnesteder 
 I Sczcecin-Podjuchy: Park im. Alberta Willimskyego oppkalt etter ham i 2008.
 Pfarrer-Albert-Willimsky-Weg og minnetavle ved Rosenkranskapellet i Friesack, innviet 31. mars 2015.
 Minnetavle i St. Hedwigskathedrale in Berlin-Mitte.
 Minnetavle for  Willimsky og Paul Bartsch i Gransee.
 Oppføring i Deutsches Martyrologium des 20. Jahrhunderts.

Referanser

Litteratur 
 Bogdan Frankiewicz: Ksiądz Albert Willimsky - przykład chrześcijańskiej postawy wobec zbrodni nazizmu. In: Marian Grzęda (Hrsg.): Antyfaszystowska działalność Kościoła katolickiego i ewangelickiego na Pomorzu Zachodnim: Pastor Dietrich Bonhoeffer i ksiądz Albert Willimsky. Wydawnictwo Naukowe Uniwersytetu Szczecińskiego, Szczecin 2003, ISBN 83-7241-324-X.
 Helmut Moll (Hrsg. im Auftrag der Deutschen Bischofskonferenz): Zeugen für Christus. Das deutsche Martyrologium des 20. Jahrhunderts. 6., erweiterte und neu strukturierte Auflage. Schöningh, Paderborn 2015, ISBN 978-3-506-78080-5, S. 145–149.
 Heinz Kühn:  Blutzeugen des Bistums Berlin. (Klausener, Lichtenberg, Lampert, Lorenz, Simoleit, Mandrella, Hirsch, Wachsmann, Metzger, Schäfer, Willimsky, Lenzel, Froehlich). Morus-Verlag, Berlin 1950.

Eksterne lenker 
  Erinnerung an Albert Willimsky auf der Internetseite von Paulinenaue im Havelland
 Pfr. Albert Willimsky (1890 - 1940) auf der Internetseite des Vereins deo iuvante Friesack e.V.

Personer fra Prudnik fylke
Tyske katolske prester
Tyskere fra første verdenskrig
Tyskere fra andre verdenskrig
Geistlige opposisjonelle under det tredje rike
Fanger i tyske konsentrasjonsleire
Dødsfall under fengselsopphold
June Holm

June Holm (født 1991) er en norsk  podkaster, tekstforfatter og foredragsholder. I 2017 var hun en av grunnleggerne av Vi Tror Deg-Stiftelsen. Ved siden av sitt engasjement for Vi Tror Deg, er hun kommunikasjonsansvarlig for DIXI Ressurssenter.

Bakgrunn 
June Holm tok en bachelorutdanning som tekstforfatter ved Westerdals Høyskole fra 2011 - 2014.

Hun er kåret til «Årets Gullpenn» under Vixen Blog Awards 2016. Hun ble beskrevet som en ærlig blogger, både fylt med gnist og stort mot, som har våget å ta opp store temaer og vanskelige spørsmål. 

June Holm er en av grunnleggerne av Vi Tror Deg-Stiftelsen, og stiftelsen vant Skamløsprisen 2017 for sitt arbeid. Tildelingen var i regi av Sex og samfunn på Verdens seksuelle helsedag 4. september 2017. Kandidater til Skamløsprisen har gjennom sitt engasjement løftet frem skambelagte områder innen seksualitet og skapt en positiv debatt omkring temaet. 

June Holm ble tildelt hedersprisen «Årets Romsdaling 2017» av Mediehuset Romsdals Budstikke.

Referanser

Eksterne lenker 
 Blogger June Holm delte sin historie til støtte for Andrea Voll Voldum: – Jeg har kjent mye på skam. VG. 08.08.2016.
 June Holm kåret til Årets romsdaling.. Romsdals Budstikke. 29.12.2017
 Oppretter stiftelse for voldteksofre. VG. 12.02.2017
 Åpenheten har hjulpet meg videre. KK. 25.03.2017
 June vant Skamløsprisen. Romsdals Budstikke. 05.09.2017
 June Holm bak norsk MeToo-markering. Romsdals Budstikke. 29.10.2017

Norske bloggere
Kliment Kolesnikov

Kliment Kolesnikov (født 9. juli 2000) er en russisk svømmer. Han ble europamester på 200 meter ryggsvømming under Kortbane-EM i svømming 2017 og satte juniorverdensrekord i finalen.

Referanser

Eksterne lenker 
 

Russiske svømmere
Olympiske bronsemedaljevinnere
Europamestere i svømmesport for Russland
Deltakere under Sommer-OL 2020
Svømmere under Sommer-OL 2020
Medaljevinnere under Sommer-OL 2020
Deltakere for Russland under EM i svømmesport 2018
Deltakere for Russland under VM i svømmesport 2019
Deltakere for Russland under EM i svømmesport 2021
Deltakere for Russland under Kortbane-EM i svømming 2019
Deltakere for ROC under Sommer-OL 2020
Deltakere for Russland under Kortbane-EM i svømming 2021
Olympiske medaljevinnere i svømming
Ljubica Nenezić

Ljubica Nenezić (født 17. januar 1997 i Podgorica) er en montenegrinsk håndballspiller som spiller for Kispest NKK og Montenegros håndballandslag.

Referanser

Eksterne lenker 
 

Montenegrinske håndballspillere
Spillere i Håndball-EM 2016 for kvinner
Spillere i Håndball-VM 2017 for kvinner
Spillere i Håndball-EM 2018 for kvinner
Spillere i Håndball-EM 2020 for kvinner
Deltakere for Montenegro under Sommer-OL 2020
Håndballspillere under Sommer-OL 2020
Spillere i Håndball-VM 2021 for kvinner
Hulu (videotorg)

Hulu er et amerikansk videotorg eiet av The Walt Disney Company, Comcast og Time Warner.

Tjenesten fokuserer på TV-serier, med innhold fra eierselskapenes respektive TV-kanaler samt andre partnere.

Referanser

Eksterne lenker
 

Selskaper fra USA
Strømmetjenester
Emilie Beckmann

Emilie Beckmann (født 4. februar 1997) er en dansk svømmer. Hun vant sølvmedalje på 50 meter butterfly under Kortbane-EM i svømming 2017.

I 2021 tok hun en 22. plass for landet sitt på 100 meter butterfly under Sommer-OL 2020 i Tokyo og kvalifiserte seg derfor ikke til semifinalene på øvelsen. og deltok på stafettlaget på 4 × 100 meter medley som med 15. plass ble utslått i forsøksheatet.

Referanser

Eksterne lenker 
 

Danske svømmere
EM-bronsemedaljevinnere i svømmesport for Danmark
Deltakere for Danmark under Kortbane-EM i svømming 2017
Deltakere for Danmark under Kortbane-EM i svømming 2019
Deltakere for Danmark under EM i svømmesport 2021
Deltakere for Danmark under Sommer-OL 2020
Svømmere under Sommer-OL 2020
Tomoe Zenimoto Hvas

Tomoe Zenimoto Hvas (født 1. juni 2000) er en norsk svømmer som representerer klubben Bærumsvømmerne.

Han representerte Norge under kortbane-EM 2017 i København, der han tok bronse, 17 år gammel.

Under kortbane-VM 2018 i Huangzhou, satte han blant annet junior-verdensrekord på 100 meter butterfly. Han ble nummer ni og kom akkurat ikke til finalen. Han satte også flere norske rekorder, som 50 meter butterfly og 50 meter rygg, i dette mesterskapet.

Zenimoto Hvas har japansk mor og norsk far.

Under sommer-OL 2020 i Tokyo som ble arrangert i 2021, var han norsk flaggbærer.  Han tok en 27.-plass for Norge på 100 meter butterfly  og kvalifiserte seg derfor ikke til semifinalene på øvelsen.

Under kortbane-VM i svømming 2021 i Abu Dhabi tok han sølv på 100 m medley.

16. september 2022 melder han via en pressemelding fra Norges svømmeforbund at han legger opp.

Medaljer i norske mesterskap

Referanser

Eksterne lenker 
 

Norske svømmere
Norgesmestere i svømming
Svømmere for Bærumsvømmerne
Deltakere under Sommer-OL for ungdom 2018
Deltakere for Norge under VM i svømmesport 2019
Deltakere for Norge under Kortbane-EM i svømming 2017
Deltakere for Norge under Kortbane-EM i svømming 2019
Deltakere for Norge under Kortbane-EM i svømming 2021
Svømmere under Sommer-OL 2020
Deltakere for Norge under Sommer-OL 2020
Deltakere for Norge under Kortbane-VM i svømming 2021
Nordmenn av japansk opphav
Deltakere for Norge under EM i svømmesport 2021
Unit - Direktoratet for IKT og fellestjenester i høyere utdanning og forskning

Unit – Direktoratet for IKT og fellestjenester i høyere utdanning og forskning (også omtalt som Kunnskapsdepartementets tjenesteorgan) var et norsk direktorat som eksisterte fra 1. januar 2018 til 1. januar 2022. Det ble opprettet gjennom en sammenslåing av BIBSYS, CERES og deler av Uninett. Direktoratet, underlagt Kunnskapsdepartementet, skulle blant annet forvalte felles IKT-strategi, informasjonsarkitektur og tjenester for universitets- og høgskolesektoren.

Hovedkontoret var lagt til Trondheim. Den 1. juli 2021 fusjonerte deler av direktoratet med Direktoratet for høyere utdanning og kompetanse. Roar Olsen var direktør i Unit, og ble direktør for det nye forvaltningsorganet Sikt, som ble etablert med virkning fra 1. januar 2022.

Referanser

Eksterne lenker 
 

Tidligere norske statlige myndigheter
Norske direktorat
Etableringer i 2018
Opphør i 2021
Anne Kjersti Kalvå

Anne Kjersti Kalvå (født 5. juni 1992 i Lundamo, Melhus) er en norsk langrennsløper som representerer Lundamo IL. Hun var på Team Veidekke før hun ble tatt ut på landslaget i 2021. Kalvå debuterte i verdenscupen i sprinten i Drammen 13. mars 2013.

I VM 2021 i Oberstdorf ble hun nummer seks på 30 km klassisk.

Hun er søskenbarn til den tidligere langrennsløperen Marit Bjørgen.

Referanser

Eksterne lenker 
 

Personer fra Melhus kommune
Norske langrennsløpere
Deltakere under Ski-VM 2021
Laksefjordvidda

Laksefjordvidda (nordsamisk: Lágesduottar) er ei fjellvidde i Lebesby og Tana kommune i Finnmark. Den ligger mellom Laksefjorden i nordvest og Tanadalen i sør og øst. Mot nordøst går den over i Ifjordfjellet, og mot vest avgrenses den av Gaissene.

Referanser 

Troms og Finnmarks geografi
Tanas geografi
Lebesbys geografi
Vidder i Norge
Landskap i Norge
Aegus (Micraegus) falcicornis

Aegus (Micraegus) falcicornis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten (11 - 17 millimeter), avlang, svartbrun hjortebille. Hannens hode er bredt og flatt, kjevene (mandiblene) nokså lange, slanke og sigdformede med en kraftig, innoverrettet tann nær roten og en kortere, skrått oppoverrettet tann nær midten. Pannen er bredt, U-formet innbuktet foran. Antennene er kraftige med en tre-leddet klubbe. Hodet er nokså matt, fint og spredt punktert. Pronotum er rektangulært med avrundede bakhjørner, nokså blankt, fint og spredt punktert. Dekkvingene er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hun er mindre,  at hode og kjever ikke er forstørrede, hode og pronotum er ganske tett og grovt punkterte.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt på Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Micraegus Maes, 1992
 Aegus (Micraegus) falcicornis Nagel, 1928

Eksterne lenker 
 Oversikt over artene
 Lucanidae du Monde, nettside om arten
 

Hjortebiller
Biller formelt beskrevet i 1928
Borneos insekter
Hviterussland under Kortbane-EM i svømming 2017

Hviterussland deltok under Kortbane-EM i svømming 2017 i København i Danmark fra 13. til 17. desember 2017.


Medaljevinnere

Referanser

Nasjoner under Kortbane-EM i svømming 2017
Hviterussland under Kortbane-EM i svømming
Sport i Belarus i 2017
Mikhail Vekovisjtsjev

Mikhail Vekovisjtsjev (født 5. august 1998) er en russisk svømmer. Han ble europamester da han deltok i 4 x 50 m fri stafett under Kortbane-EM i svømming 2017.

Han tok sølv på stafettlaget på 4 × 200 meter under Sommer-OL 2020 i Tokyo.

Referanser

Eksterne lenker 
 

Russiske svømmere
Olympiske sølvmedaljevinnere
Europamestere i svømmesport for Russland
Deltakere for Russland under Kortbane-EM i svømming 2019
Medaljevinnere under Sommer-OL 2020
Deltakere under Sommer-OL 2020
Svømmere under Sommer-OL 2020
Deltakere for ROC under Sommer-OL 2020
Deltakere for Russland under EM i svømmesport 2021
Olympiske medaljevinnere i svømming
Deltakere for Russland under EM i svømmesport 2018
Kenneth Bjerkelund

Geir Kenneth Bjerkelund (født 4. september 1981, død 6. juni 2022)  var en norsk gründer, sosial entreprenør og tidligere marinejeger. Han grunnla i 2009 den humanitære hjelpeorganisasjonen Making Change, veteranbedriften Leading Change og investeringsselskapet Social Invest. I 2014 reiste alene fra Norge for å bidra til arbeidet mot ebolaviruset i Liberia.

Bakgrunn
Bjerkelund har lederutdanning fra Forsvaret gjennom Befalskolen, Sjøkrigsskolen og Marinejegerkommandoen. Bjerkelund har engasjert seg i veteransaken i Norge og internasjonalt hvor han tar til orde for at norske veteraner er en ressurs for samfunnet og for næringslivet.

Krisearbeid
I 2011 reiste han til Japan etter 22. mars jordskjelvet for å ta seg inn til og bistå de som han mente falt utenfor de store systemet. I 2012 reiste han alene gjennom Sierra Leone, Liberia og videre inn i de rurale strøk i grenseområdene mellom Guinea, Liberia og Sierra Leone for å kartlegge potensialet for utvikling i disse landene.

I 2013 ledet han Making Change sitt arbeid til støtte for det filippinske folk etter tyfonen på Filippinene, hvor Making Change var først på bakken inne i de hardest rammede områdene i Tanuan og Tacloban. Til sammen 17 veteraner og frivillige medvirket i hjelpearbeidet.

I 2014 reiste Bjerkelund og en britisk veteran til Liberia for å bidra i håndteringen av ebolakrisen i Vest-Afrika. Han medvirket til informasjons og hygienekampanjer i grenseområdene mellom Liberia, Sierra Leone og Guinea, i hovedstaden Monrovia og i Freetown, Sierra Leone ledet av de lokale Making Change-gruppene. Teamet blant  annet støttet Røde Kors' arbeid. Han i samarbeid med rederinæringen forsøkte han å få på plass et kombinert hospitalskip.

Bjerkelund registrerte i 2014 et bemannings- og konsulentselskap for tidligere forsvarsansatte i Norge (Leading Change AS) for bedre overgang mellom forsvaret og næringslivet.

I 2015 bisto han i regi Making Change med etableringen av organisasjonen Barn på Flukt med utspring fra Bergen, og var prosjektleder for støttekonserten i Johanneskirken i Bergen til inntekt for organisasjonen.

Bjerkelund ble i 2014 kåret til «Året strandbu» i Strand kommune og i 2016 Årets ildsjel i Stavanger.

Bjerkelund utgav i 2020, i samarbeid med forfatter Mads Drange og Kagge forlag boken Marinejeger - En spesialsoldat forteller. Boken er den første personlig beretning fra innsiden av en av verdens fremste spesialstyrker, Marinejegerkommandoen.

Referanser 

Norske gründere
Victor Johansson

Victor Johansson (født 13. september 1998) er en svensk svømmer. Han kom på 5. plass på 1500 meter fri under Kortbane-EM i svømming 2017.

Referanser

Eksterne lenker 
 

Svenske svømmere
Deltakere for Sverige under EM i svømmesport 2018
Deltakere for Sverige under VM i svømmesport 2017
Deltakere for Sverige under Kortbane-EM i svømming 2017
Deltakere for Sverige under Sommer-OL 2020
Svømmere under Sommer-OL 2020
Deltakere for Sverige under EM i svømmesport 2022
Deltakere for Sverige under EM i svømmesport 2016
Attentatet mot Thalys-toget 2015

Attentatet mot Thalys-toget 2015 skjedde den 21. august 2015 da 27-årige Ayoub El Khazzani fra Marokko begynte å skyte mot togpassasjerer med et automatgevær på et høyhastighetstog mellom Paris og Amsterdam. Etter at terroristens våpen kilte seg, lyktes en gruppe passasjerer, to av dem amerikanske soldater, å overmanne terroristen og binde ham fast. Gjerningsmannen viste seg å ha ytterligere våpen med seg; en pistol og en 50 cl flaske med bensin.

Gjerningsmann 
El Khazzanis advokat uttalte at han ikke hadde tenkt å utføre et massemord, men i stedet befant seg på toget for å rane passasjerene. Franske myndigheter hadde ingen tro på denne forklaringen og pekte på det store antall magasiner El Khazzani hadde med seg om bord for å kunne lade om sitt våpen.

I 2020 ble gjerningsmannen dømt til livsvarig fengsel av en fransk domstol.

Se også 
 The 15:17 to Paris

Referanser 

Terroraksjoner i 2015
Terroraksjoner i Frankrike
Jernbane i Frankrike
Masseskytinger
Chen Zui

Chen Zui (kinesisk: 沈醉, pinyin: Chén Zuì; født 3. juni 1914 i Xiangtan i Hunan i Kina, død 18. mars 1996 i Beijing) var en kinesisk Kuomintang-general og spionasjesjef ved  Byråat for etterforskning og statistikk (kinesisk: 國民政府軍事委員會調查統計局, pinyin: Guómín zhèngfǔ jūnshì wěiyuánhuì diàochá tǒngjìjú). Han hadde en fremtredende rolle i den kinesiske borgerkrig i kampene mot kommunistene. Han ble tatt til fange av Lu Han som gikk over til kommunistene i 1949 og satt så i fengsel i tolv år, inntil han fikk amnesti sammen med anrdre tidligere Kuomintang-generaler som Du Yuming, Song Xilian, Wang Yaowu og Chen Changjie. 

Etter løslatelsen skrev han en rekke memoarer og historiske arbeider. Han døde i 1996 i Beijing.

Referanser

Personer fra Xiangtan
Kinesiske offiserer 
Generaler
Kinesiske spioner
Personer dømt for spionasje
Ajit Pai

Ajit Varadaraj Pai (født 10. januar 1973) er en amerikansk advokat og formann for USAs Federal Communications Commission (FCC). Han er den første indisk-amerikaneren som har ledet kontoret. Han har arbeidet i ulike stillinger i FCC siden han i mai 2012 ble utnevnt til kommisjonen av president Barack Obama, på anbefaling av Mitch McConnell. Han ble bekreftet enstemmig av USAs senat 7. mai 2012, og ble innsatt for en femårsperiode 14. mai 2012.

Eksterne lenker 
 
 
 
  Biografi på Federal Communications Commissions nettsider

Advokater fra USA
Personer fra USA
Jugoslavias radio og fjernsyn

Jugoslavias radio og fjernsyn (JRT) (serbokroatisk: Jugoslavenska radiotelevizija eller Jugoslovenska radio-televizija) var den føderale allmennkringkasteren i Den sosialistiske føderale republikken Jugoslavia. JRT ble etablert i 1950 som Jugoslovenska radio-difuzija, men endret navn til Jugoslovenska radio-televizija med etableringen av fjernsynssendinger i 1958. JRT var en paraplyorganisasjon som etter hvert besto av åtte regionale kringkastere med base hver av de seks jugoslaviske republikkene og landets to selvstyrte provinser. JRT var en av grunnleggerne til Den europeiske kringkastingsunion (EBU) i 1950. Da Jugoslavia ble oppløst i 1990-årene, ble også JRT oppløst, og de regionale kringkasterne ble omgjort til statlige selskaper i de nye nasjonene.

Bakgrunn 
JRT drev ingen egen nasjonal radio- eller tv-kanal, men var en paraplyorganisasjon for de regionale senderne. I dragningen mellom det nasjonale og det regionale, vant den regionale tankegangen frem, og JRT ble i stedet et nettverk for samarbeid og felles radio- og tv-produksjon. De ulike kanalene samarbeidet også om en rekke idretts- og underholdningsprogrammer, og JRT hadde blant annet ansvar for utvelgelsen av landets bidrag til Eurovision Song Contest. 

Hver av de regionale tv-kanalene laget sine egne programmer, og enkelte av dem drev flere kanaler. Kringkastingsselskapet JRT ble oppløst i forbindelse med Jugoslavias oppløsning i 1990-årene, da de fleste republikkene ble suverene stater. I denne prosessen ble også de regionale kringkasterne under JRT omgjort til nye riksdekkende allmennkringkastere. Siden har det versert planer om å starte opp en ny, felles tv-kanal for de eks-jugoslaviske landene.

Referanser 

Den europeiske kringkastingsunion
Selskaper etablert i 1950
Kringkastingsselskaper
Jugoslavia